Μπαμιελίδικο: μπάμιες λαδερές, τραγανές σαν τουρσί
Ντούρες και ξινούτσικες, αυτές οι μπάμιες δίνουν κάπως την αίσθηση του τουρσιού. Το μπαμιελίδικο είναι μεζές εκλεκτός.
1 κιλό μπάμιες φρέσκες, καθαρισμένες, 250 ml ξίδι, 1 κουτ. σούπας αλάτι, 1 μεγάλο κρεμμύδι, χοντροκομμένο, 250 ml ελαιόλαδο, 1 ντομάτα, τριμμένη, 1 σκελίδα σκόρδο, σε φέτες, 1 κουτ. γλυκού κύμινο, 1 κουτ. γλυκού πελτές ντομάτας, χυμός από 2 λεμόνια, αλάτι, φρεσκοτριμμένο πιπέρι
Για να ετοιμάσουμε το μπαμιελίδικο βάζουμε τις μπάμιες σε ένα βαθύ σκεύος που να τις χωράει ακριβώς, τις περιχύνουμε με το ξίδι και τις πασπαλίζουμε με τη 1  κουτ. σούπας αλάτι.Τις αφήνουμε για 3 ώρες, (ώστε να μην βγάλουν το ενοχλητικό σάλιο τους στο μαγείρεμα).Τις στραγγίζουμε και τις ξεπλένουμε.Σε μια κατσαρόλα βάζουμε το ελαιόλαδο και το κρεμμύδι και τα σοτάρουμε σε μέτρια φωτιά μέχρι να μαλακώσει το κρεμμύδι, για 4-5 λεπτά.Προσθέτουμε τις μπάμιες, την τριμμένη ντομάτα και το σκόρδο και μαγειρεύουμε σε χαμηλή φωτιά για περίπου 10-15 λεπτά.Προσθέτουμε το κύμινο, τον πελτέ και το αλατοπίπερο και συνεχίζουμε το μαγείρεμα για άλλα 5 λεπτά.Δεν ανακατεύουμε με κουτάλα, παρά μόνο σείουμε την κατσαρόλα, για να μη διαλύσουμε τις μπάμιες και βγάλουν σάλια.Όταν κατεβάσουμε την κατσαρόλα από τη φωτιά, προσθέτουμε και τον χυμό από τα λεμόνια.
Μπάμιες,Ντομάτα,Vegan,Χορτοφαγικά